  Виталий Пронин Президент Хуго Чавес автомат поттонъя заводын2006-тӥ арын огкылэ вуэмын вал Венесуэла кунын Калашниковлэсь автоматсэ поттонъя завод пуктон пумысен. Кык ар ортчыса, отчы келямын вал ини производствоез радъяны кулэ луись оборудование. Огкыллэн куронъёсызъя лэсьтӥськон ужъёсты мытыны чакламын вал ни 2010-тӥ арысен, но соос кӧня ке арлы ӝегазы. Нялтас вераса, выль заводысь производствоез радъяны оскемын Россиысь кык огазеяськонъёслы, со пӧлысь валтӥсез луэ «Ижмаш» завод.Кызьы ивортӥз та предприятиысь кунгож сьӧрын вуз каронъя департаментлэн кивалтӥсез Андрей Барышников, та нуналъёсы Венесуэлае келямын производствоез усьтыны кулэ луись оборудованилэн бадӟым люкетэз.Озьыен, Калашников автоматэз поттонъя завод ужзэ мытыны пӧрмытоз туэ арлэн пумаз ик. Цехъёсты радъян, оборудованиез пуктылон борды кутскомы, лэсьтӥськон ужъёс йылпумъяськем бере: ӝоген соос йылозяз-пумозяз вуттэмын луозы, пусйиз А. Барышников. Калашников автоматъёс Венесуэлаын бичаськозы Россиен висъям лицензиен.Елена НикитинаТуспуктэмез: davidicke.com Теги: Венесуэла ХугоЧавес  